เคยฉีดวัคซีน5เข็มเมื่อปี59 ฉีดกระตุ้น2เข็มในเดือนมีนา61 ฉีดกระตุ้น2เข็มอีกครั้งในเดือนมิถุนา62 และฉีดกระตุ้นอีก2เข็ม เข็มล่าสุดในวันที่1 ก.พ 63 อยากทราบว่าภูมิคุ้มกันจะอยู่ได้นานแค่ไหนครับ
สวัสดีค่ะ Aura Auraการฉีดกระตุ้นวัคซีนพิษสุนัขบ้าเมื่อถูกกัดซ้ำนั้น ตามแนวทางขององค์การอนามัยโลกปี 2561 ระบุว่า หากมีการสัมผัสโรคซ้ำ ก็คือถูกสัตว์กัดซ้ำภายใน 3 เดือน ไม่ต้องรับวัคซีนซ้ำ แต่แนวทางของสถานเสาวภาและกระทรวงสาธารณสุขของประเทศไทยยังคงยึดหลักให้ฉีดวัคซีนกระตุ้นหลังถูกกัด โดยถ้าถูกกัดซ้ำภายใน 6 เดือนให้ฉีดกระตุ้นแค่ 1 เข็มเข้ากล้าม ถ้าเกิน 6 เดือนให้ฉีด 2 เข็มที่วันที่ 0 และ 3 โดยในประเทศไทยยังมีรายงานว่าในผู้ป่วยบางรายหลังได้รับวัคซีนไปภายใน 3 เดือน มีระดับภูมิคุ้มกันไม่พอที่จะป้องกันโรคดังนั้นแนะนำว่าไม่ว่าจะโดนกัดซ้ำอีกทีเมื่อไร เนื่องจากประเทศไทยเป็นถิ่นระบาด ควรนำสมุดวัคซีนไปพบแพทย์และประเมินบาดแผล เพื่อรับวัคซีนกระตุ้นทุกครั้งค่ะ